76. Eesti Maaülikooli üliõpilane, kes soovib õppida külalisüliõpilasena teises Eesti kõrgkoolis, esitab vastava taotluse (külalisüliõpilase suunamisleht-ankeet) oma instituudi õppedirektorile. Taotluses märgitakse õppeained, mida soovitakse õppida teises Eesti kõrgkoolis. Õppedirektori kirjaliku nõusolekuga suunamisleht-ankeet on teises Eesti kõrgkoolis külalisüliõpilasena õppima asumise eelduseks. Õppedirektori nõusolekuga taotluse esitab üliõpilane  vastuvõtvasse kõrgkooli. Vajadusel väljastab üliõpilasele külalisüliõpilase hindamislehe oma instituudi õppekorralduse spetsialist suunamislehe-ankeedi alusel.